اسلام آباد : نم ساز و زیمل نا شونقی مفیرے ہم ولے نم ‘کہانی سنو 2.0 ‘ یا ‘کانا یاری ‘ جاگہ نا جاگہ اس شارٹ ویڈیو یا سنگت اسے نا اسپاٹیفائی (Spotify) نا پلے لسٹ آن المی بنگنرے۔ پک دادے کہ ‘کہانی سنو 2.0 ‘ اسپاٹیفائی نا ویکلی چارٹس آ پدریسہ اولیکو و ارٹمیکو پوزیشن آ سلوک ءُ۔ ہرافتے اسہ کروڑ 90 لکھ آن زیات بنگنو او دا کچ ودسا ءِ۔ ڈرامہ ‘مجھے پیار ہوا تھا’ نا گچین آ شیئر اتون کیفی نا ‘کہانی سنو 2.0 ‘ نا پٹ و پولی شاہکار اسپاٹیفائی نا ڈیلی وائرل سانگ آتیٹی اولیکو نمبر آ ساڑی ءِ۔ دا شیئر ریلیز مننگ نا بیرہ ہفت دے آن پد چارٹس آ تینا جاگہ ءِ جوڑ کرے۔ اسہ آرٹسٹ نا وڑ اٹ کیفی خلیل تدوک آ اسہ تو اٹ اسپاٹیفائی آ اونا اسٹریمز اٹ 97 درسد ودکی خننگانے۔ کیفی دے پہ دے آ پنی مننگ ءِ۔ و ہر وئی و ملک اٹ اوفتے پسند کننگ انگ اٹی ءِ۔ اسپاٹیفائی آ بھارت، پاکستان، بنگلہ دیش، برطانیہ، امریکہ و کینیڈا ٹی کل آن زیات بنوک آ کیفی خلیل اصل اٹ کراچی نا علاقہ لیاری آن مون آ بروک ءُ شیئر خلوک اسے۔
(تلار حوال)
